paragraph_text: Patina je promjena boje i teksture koja nastaje na površini bronce ili nekog drugog metala (razvija se zbog oksidacije ili nekog drugog kemijskog procesa), sjaj na drvenom namještaju koji nastaje zbog starosti, korištenjem i kontinuiranim poliranjem ili bilo koja promjena nastala na nekoj površini tijekom vremena. Na metalima je patina sloj sastavljen od različitih kemijskih spojeva, poput oksida ili karbonata, a nastaje zbog izlaganja atmosferi i oborinama. Pojam se također odnosi i na vremenom stečene promjene u boji i teksturi površine, nastale zbog normalnog korištenja predmeta poput kovanog novca ili namještaja.<ref>Gaffney, Dennis (May 19, 2009.) "What Patina Really Means" Nadalje se pojam može proširiti na slike, skulpture i druga djela likovne i primijenjene umjetnosti ali i na tehničke te etnografske predmete kulturne baštine.